सर्जिकल स्ट्राइक के लिए मोदी को सैल्यूट'
आम आदमी पार्टी के संयोजक और दिल्ली के मुख्यमंत्री अरविंद केजरीवाल ने कहा है कि नियंत्रण रेखा पर सर्जिकल हमले के लिए प्रधानमंत्री नरेंद्र मोदी ने जिस तरह की इच्छा शक्ति दिखाई है, उसके लिए वो मोदी को सैल्यूट करते हैं.
भारतीय सेना ने पिछले हफ्ते दावा किया था कि उसने पाकिस्तान के साथ लगती नियंत्रण रेखा के पास चरमपंथी ठिकानों पर सर्जिकल स्ट्राइक्स की हैं. हालाँकि पाकिस्तानी सेना ने भारत के दावों का खंडन किया और कहा है कि कार्रवाई नियंत्रण रेखा पर गोलीबारी तक सीमित थी.
केजरीवाल से पहले मोदी के आलोचक और विपक्षी पार्टी कांग्रेस के उपाध्यक्ष राहुल गांधी भी सर्जिकल स्ट्राइक्स के मुद्दे पर प्रधानमंत्री की तारीफ़ कर चुके हैं.
केजरीवाल ने वीडियो संदेश जारी करते हुए कहा, "हमारे पीएम से 100 मुद्दों पर मतभेद हो सकते हैं, लेकिन पीएम ने जो इच्छाशक्ति दिखाई इसके लिए मैं उनको सैल्यूट करता हूं."
केजरीवाल ने कहा कि इस हमले से पाकिस्तान बौखला गया है और अब वह इंटरनेशनल मीडिया में झूठ फैला रहा है और बॉर्डर पर पत्रकारों को ले जाकर गुमराह कर रहा है और यह दिखाने की कोशिश कर रहा कि कोई सर्जिकल स्ट्राइक नहीं हुई है.
केजरीवाल ने प्रधानमंत्री से अपील करते हुए कहा है कि पाकिस्तान के झूठे प्रोपेगैंडा का जवाब दें.
केजरीवाल ने कहा, "मेरी प्रधानमंत्री से अपील है जैसे ज़मीन के ऊपर पाकिस्तान को जवाब दिया ऐसे ही पाकिस्तान के झूठे प्रोपोगैंडा को बेनकाब करें. हम सब आपके साथ हैं."
(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)
awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva